На основу члана 43. Закона о смањењу ризика од катастрофа и управљању ванредним ситуацијама („Сл. гласник РС“ бр. 87/2018) и члана 18. Уредбе о саставу и начину рада Штабова за ванредне ситуације („Сл. гласник РС“, број 98/2010), Одлуке о увођењу ванредног стања на територији Републике Србије („Сл. гласник РС“ бр. 29/2020) Стручно оперативни тим за предузимање превентивних и оперативних мера за заштиту од епидемије заразних болести, као мере за сузбијање или спречавање епидемије заразне болести COVID-19, дана 21.03.2020. године,на телефонској седници, доноси

 Н А Р Е Д Б У
1. НАРЕЂУЈЕ СЕ јавном превознику на територији општине Књажевац ДОО МОТО БОЕМ ТРАНС, Бадњевска бб Неготин( у даљем тексту: јавни превозник), да у потпуности обустави градски и приградски превоз путника почев од 21.03.2020. године од 20,00 часова и изврши дезионфекцију објекта и перона  у улици Бранке Динић бр. 4 у Књажевцу.

Забрана из тачке 1. не односи се на превоз радника на основу уговора о посебном линијском превозу, као и на послодавце који сами врше превоз својих запослених, те им у складу са Уредбом о мерама за време ванредног стања нису потребне посебне дозволе. Хигијенске мере и мере дезинфекције возила и коришћења заштитних маски и рукавица и даље остају на снази.

2. Наредба ступа на снагу даном доношења.
3. Ступањем на снагу ове наредбе престаје да важи наредба бр. 217-18/2020 од 18.03.2020.године.
4. Наредбу објавити на званичном сајту општине Књажевац и у средствима јавног информисања на територији општине Књажевац и доставити: јавном превознику на е-маил: motoboemtrans@hotmail.com, Одељењу за инспекцијске послове, МУП РС-Полицијској станици Књажевац и архиви.
Број: 217-19/2020-01                                                      РУКОВОДИЛАЦ
21.03.2020. године                                             СТРУЧНО ОПЕРАТИВНОГ ТИМА,
К њ а ж е в а ц                                                              мр Милан Ђокић           
